אספה (להקה)

אספה (בקוריאנית: 에스파; באנגלית: Aespa. מסוגנן כ- æspa) היא להקת בנות דרום קוריאנית שהוקמה בשנת 2020 והוחתמה לראשונה בחברת התקליטים SM אנטרטיינמנט. כבר כאשר הוחתמה על חוזה הקלטות, זכתה הלהקה להד תקשורתי נרחב ברחבי העולם. בפרק זמן קצר, צברה הלקה למעלה מ-15 מיליון צפיות על הטיזרים שפרסמה, עוד לפני שהוציאה את אלבום הבכורה שלה.

בנובמבר 2020, הוציאה את סינגל הבכורה שלה "Black Mamba", שצבר בעשר דקות חצי מיליון צפיות.

 שם 
שם הלהקה, Aespa, משלב את ראשי התיבות באנגלית של המילים "avatar" ו-"Experience" יחד עם המילה האנגלית "aspect", שמשמעותה "שני צדדים".
קריירה
 2016-2019: טרום הבכורה 
נינגינג הייתה חברה ב-SM Rookies ב-19 בספטמבר 2016. היא הופיעה ב-"" שנת 2016. בשנה שלאחר מכן, היא הקליטה גרסאות כיסוי לשירים ידועים, עבור תוכנית הטלוויזיה "Shining Star". בעקבות כך, זכתה להכרה ולהצלחה מתונה. בין היתר, הקליטה את "Rolling in the Deep" של אדל.

קארינה הופיעה בקליפ של "Want" שהוציא לי טאי-מין (מלהקת שייני) בפברואר 2019 והופיעה איתו בכמה תוכניות מוזיקה בשבועות שלאחר מכן.

 2021-2020: דביוט וקאמבק 
ב-26 באוקטובר חברת התקליטים SM אנטרטיינמנט הודיעה כי להקת בנות חדשה תוקם בקרוב. הלהקה היא הראשונה שהחברה הקימה מאז הקמתה של רד ולווט בשנת 2014. חברות הלהקה נחשפו בנפרד בין התאריכים 27–30 באוקטובר (לפי סדר: וינטר, קארינה, נינגינג וג'יזל) וכן נחשף השם aespa. מייסד SM אנטרטיינמנט לי סו-מן, דיבר על הלהקה ב-28 באוקטובר והסביר את הכיוון והחזון המוזיקלי שלה. טריילר עם כל ארבע החברות נחשף ב-2 בנובמבר. באותו היום, הודיעה חברת התקליטים כי הלהקה תוציא את סינגל הבכורה שלה "Black Mamba" ב-17 בנובמבר.
ב-17 בנובמבר 2020, פורסם הווידאו קליפ הרשמי של סינגל הבכורה של הלהקה, בערוץ היוטיוב הרשמי של SM אנטרטיינמנט. ב-5 בפברואר 2021, הוציאה הלהקה את הסינגל השני שלה, "Forever", יחד עם קליפ נלווה, שעלה לערוץ היוטיוב הרשמי של SM אנטרטיינמנט גם כן. ב-17 במאי 2021, הלהקה הוציאה את הסינגל השלישי שלה "Next Level", יחד עם קליפ שעלה לערוץ היוטיוב הרשמי של SM אנטרטיינמנט. מיני-אלבום הבכורה שלה, Savage, יצא לאור ב-5 באוקטובר 2021.

ב-20 בדצמבר הוציאה הלהקה את הסינגל הדיגיטלי הרביעי שלהן. הוא שוחרר כחלק מפרויקט הרימאסטר של SM ופרויקט SM טאון 2022. השיר הוא עיבוד מחודש לשיר "Dreams Come True" של , מתוך אלבומם השני, Sea & Eugene & Shoo. ב־26 בדצמבר נחשפו קרינה ווינטר כחברות בסופרגרופ Got the Beat . ההרכב ערך את הופעת הבכורה שלו עם הסינגל "Step Back" ב־3 בינואר 2022.

 2022: קואצ'לה, התרחבות בינלאומית ו-Girls 
ממוזער|אספה בפתיחת חנות הפופ-אפ של אקווה די פארמה|234x234 פיקסלים
ב-8 בינואר 2022, אספה הפכו ללהקה הראשונה שזכתה בפרס "אמן השנה" בטקס 36th Golden Disc Awards . ב-1 במרץ, הן זכו בפרס "שיר השנה" על "Next Level" בטקס 19th Korean Music Awards . ב-19 באפריל הוכרז שאספה יופיעו בפסטיבל קואצ'לה ב-23 באפריל, והפכו ללהקת הבנות השלישית מקיי-פופ שמופיעה שם. הן הופיעו בשבוע השני של הפסטיבל. הן ביצעו את השירים "Savage", "Next Level", "Black Mamba", וגרסה באנגלית לשיר שטרם יצא בשם "Life's Too Short", שנחשף כשיר מתוך המיני-אלבום הקרוב שלהן באותו הזמן.

ב-1 ביוני, SM אנטרטיינמנט הודיעה כי אספה חתמו על חוזה עם חברת התקליטים האמריקאית וורנר רקורדס. בנוסף, הוכרז כי אספה יוציאו לאור את המיני-אלבום השני שלהן, Girls, ב-8 ביולי. המיני-אלבום כולל תשעה שירים, בהם הסינגל הראשי הנושא את אותו השם, ושני הסינגלים הראשונים שלהן – "Black Mamba" ו-"Forever", וכן את "Dreams Come True", שיצא קודם לכן כחלק מאלבום החורף של SM לשנת 2021. שני שירים נוספים מתוך האלבום, "Illusion" וגרסה באנגלית לשיר "Life's Too Short", יצאו מראש – ב-1 וב-24 ביוני, בהתאמה. עם יציאתו, Girls הפך לאלבום הראשון של להקת בנות שמכר למעלה ממיליון עותקים תוך שבוע אחד במצעד Hanteo, שיא שקודם לכן הוחזק על ידי The Album של בלאקפינק (מאוקטובר 2020). האלבום דורג במקום הראשון במצעד Circle Album Chart עם מכירות של 1,426,487 עותקים, וזיכה את אספה בתואר "מיליון" הראשון שלהן מה-KMCA.

ב-5 ביולי, אספה נשאו נאום והופיעו בפורום הפוליטי רם-הדרג לפיתוח בר קיימא של האו"ם. ב-8 ביולי, הן הופיעו בסדרת הקונצרטים הקיצית של "Good Morning America" בסנטרל פארק, שם ביצעו לראשונה את "Girls". ב-14 בדצמבר, הלהקה שחררה את הסינגל "Beautiful Christmas" בשיתוף עם רד ולווט, כחלק מהאלבום 2022 Winter SM Town: SMCU Palace.

 2023: סיבוב ההופעות הראשון, My World ו־Drama 
ב־25 וב־26 בפברואר קיימה הלהקה את הקונצרט הראשון שלה, Synk: Hyper Line  בסיאול, דרום קוריאה. בין מרץ לאפריל המשיכו אספה את סיבוב ההופעות Synk: Hyper Line ביפן, וגרפו קהל כולל של כ־110,000 צופים מעשר הופעות באוסקה, טוקיו, סאיטאמה ואאיצ’י.

ב־29 במרץ הודיעה SM אנטרטיינמנט כי אספה ישחררו סינגל חדש בשם "Hold on Tight", הסינגל יצא רשמית ב־31 במרץ.

ב-8 במאי אספה הוציאו לאור את המיני-אלבום השלישי שלהן, My World. המיני־אלבום כולל שישה שירים, כאשר הסינגל "Welcome to My World" יצא מראש ב־2 במאי, והסינגל המוביל "Spicy" יצא יחד עם האלבום. My World הופיע לראשונה במקום הראשון במצעד האלבומים של סירקל צ'ארט עם מכירות של 1,420,178 עותקים. שבועיים לאחר צאתו, האלבום הפך ל״דאבל מיליון־סלר״ לאחר שמכר 2,011,388 עותקים, והיה לאלבום השני של להקת בנות קוריאנית שמכר למעלה משני מיליון עותקים. בהמשך, ב־6 ביולי, קיבל האלבום תעודת 2× מיליון מאיגוד תעשיית המוזיקה הקוריאנית (KMCA). בנוסף, האלבום נכנס למצעד בילבורד 200 ודורג במקום התשיעי במצעד.

ב-18 באוגוסט הוציאו את הסינגל "Better Things". ב-23 באוגוסט הן הוציאו את הסינגל "We Go".

 חברות הלהקה 
שם במהשם לידהתאריך לידהלאוםתפקידליטוןהנגולעבריתליטוןהנגולהנג'העבריתKarina카리나קארינהYoo Ji-min유지민柳智敏יו ג'י-מין11 באפריל 2000זמרת, רקדנית, ראפריתGiselle지젤ג'יזלUchinaga Aeri우치나가에리内永枝利אוצ'ינאגה ארי30 באוקטובר 2000 ראפריתWinter윈터וינטרKim Min-jeong김민정金玟庭קים מין-ג'ונג1 בינואר 2001זמרת, רקדניתNingning닝닝נינגינגNing Yizhuo닝이줘宁艺卓נינג יז'ואו23 באוקטובר 2002 סיןזמרת

דיסקוגרפיה
מיני-אלבומים
 2021: Savage
 2022: Girls
 2023: My World

 אלבומים 

 2024: Armageddon

 פרסים ומועמדויות 
פרסתאריךקטגוריהעבורתוצאהמקורפרס הווידאו קליפים של MTV2025הקיי-פופ הטוב ביותר"Whiplash"הלהקה הטובה ביותראספהפרס המוזיקה במדיה של הוליווד2024קליפ מוזיקה"Get Goin'"פרס MAMA2024אמן השנהאספהבחירת המעריצים של השנהלהקת הבנות הטובה ביותרטופ 10 בחירת המעריצים - נשיםשיר השנה"Supernova"ביצוע הדאנס הטוב ביותר - להקת בנותהכוריאוגרפיה הטובה ביותרהקליפ הטוב ביותר"Armageddon"2025אמן השנהאספהלהקת בנות הטובה ביותרהטופ 10 של המעריצים - נשיםאמן בימתי – סופר ויזהשיר השנה"Whiplash"הופעת הריקוד הטובה ביותר – להקת בנותהכוריאוגרפיה הטובה ביותרהקליפ הטוב ביותר"Dirty Work"

קישורים חיצוניים



הערות שוליים

קטגוריה:להקות קיי-פופ
קטגוריה:להקות בנות דרום קוריאניות
קטגוריה:זוכי פרס המוזיקה של MTV אירופה
קטגוריה:להקות שהוקמו בשנת 2020